สวนส้มโอทับทิมสยามจมน้ำ กรมวิชาการฯ แนะวิธีฟื้นฟู
จากสถานการณ์น้ำท่วมในพื้นที่ภาคใต้ทำให้สวนส้มโอทับทิมสยาม ผลไม้ขึ้นชื่อของ อ.ปากพนัง จ.นครศรีธรรมราช ถูกน้ำท่วมขัง ดร.สุวิทย์ ชัยเกียรติยศ อธิบดีกรมวิชาการเกษตร ให้ความรู้แก่เกษตรกรในการพลิกฟื้นสวนส้มโอให้กลับคืนโดยเร็วว่า เกษตรกรควรบำรุงรักษาต้นให้เกิดรากใหม่และแตกใบอ่อนโดยเร็ว โดยใช้ระบบการจัดการดินที่ถูกต้อง,ขั้นตอนปฏิบัติหลังน้ำลดใหม่ๆ เกษตรกรควรงดการนำเครื่องจักรกลหนัก บุคคล หรือสัตว์เลี้ยงเข้าไปเหยียบย่ำในพื้นที่บริเวณโคนต้นโดยเด็ดขาด เพราะจะทำให้ระบบรากพืชได้รับความเสียหาย ทำให้ต้นโทรมและอาจตายได้ หากในพื้นที่ยังคงมีน้ำท่วมขัง ให้ขุดร่องระบายน้ำออกจากบริเวณโคนต้นโดยเร็วและมากที่สุด กรณีเกิดการทับถมดินหรือทรายบริเวณแปลงปลูก ให้ขุดหรือปาดเอาออกจากโคนต้น จากนั้นควรตัดแต่งกิ่งให้ทรงพุ่มโปร่ง เพื่อลดการคายน้ำและเร่งการแตกใบใหม่ให้เร็วขึ้น สำหรับต้นที่กำลังติดผล ให้ปลิดผลออกบางส่วนให้ต้นคงอยู่ได้,หากเกษตรกรต้องการให้ต้นส้มโอฟื้นตัวได้เร็วขึ้น อธิบดีกรมวิชาการเกษตร แนะนำให้พ่นปุ๋ยทางใบหรือใช้ปุ๋ยเกล็ดสูตร 20-20-20 หรือสูตร 21-21-21 ในอัตราตามคำแนะนำข้างฉลาก ฉีดพ่นทุก 10 วัน จนกระทั่งต้นแตกใบอ่อนเป็นใบเพสลาด,ภายหลังน้ำลดต้นส้มโออาจเกิดปัญหา รากเน่าและโคนเน่าได้ เมื่อดินแห้งควรพรวนดินเพื่อเพิ่มออกซิเจนให้รากพืช จะช่วยให้รากแตกใหม่ได้ดีขึ้น เป็นการปรับปรุงสภาพของดินให้มีความสมบูรณ์ และให้ตรวจดูแผลโรครากเน่าโคนเน่าบริเวณโคนต้น หากพบให้ถากเนื้อเยื่อที่เสียออกแล้วทาด้วยสารป้องกันกำจัดเชื้อรา,ดร.สุวิทย์ ยังเตือนอีกว่า ในช่วงเดือนแรกหลังน้ำลด ห้ามใช้สารป้องกันกำจัดเชื้อราคาร์เบนดาซิม เพราะจะทำให้ใบแก่ร่วงเร็วก่อนอายุ ห้ามใช้สารควบคุมวัชพืชหรือยาฆ่าหญ้า ควรใช้วิธีตัดหรือดายหญ้าแทน และ ห้ามราดด้วยสารเคมีป้องกันกำจัดรักษาโรครากเน่าโคนเน่า แนะนำให้ใช้เชื้อราไตรโคเดอร์มาในลักษณะการราดดินหรือฉีดพ่นทางใบแทน,หากเกษตรกรต้องการคำแนะนำเพิ่มเติม สอบถามรายละเอียดข้อมูลได้ที่ศูนย์วิจัยและพัฒนาการเกษตรนครศรีธรรมราช สำนักวิจัยและพัฒนาการเกษตรเขตที่ 7 หรือ 0-7580-9709.
ให้ความรู้แก่เกษตรกรในการพลิกฟื้นสวนส้มโอให้กลับคืนโดยเร็วว่า เกษตรกรควรบำรุงรักษาต้นให้เกิดรากใหม่และแตกใบอ่อนโดยเร็ว โดยใช้ระบบการจัดการดินที่ถูกต้อง 
ข่าวเกษตร,ส้มโอทับทิมสยาม,น้ำท่วม,ภาคใต้,สุวิทย์ ชัยเกียรติยศ